Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Sp. zn. : Pv 49/13/3304	Nové Mesto nad Váhom, 20.8.2013
EEČ : 2-24-39-2013

U Z N E S E N I E

Trestná vec:	obvinený XXXXX 
Prečin:	Nezaplatenie dane podľa § 278 odsek 1, odsek 2 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Nové Mesto nad Váhom
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
obvinený ako konateľ spoločnosti XXXXX, dňa 26.9.2011 doručil na XXXXX, daňové priznanie dane z pridanej hodnoty za mesiac august 2011, v ktorom uviedol vlastnú daňovú povinnosť vo výške 141 055,13 Eur, ktorú sumu mal do dňa 26.09.2011 zaplatiť na účet dane z pridanej hodnoty vedený v Štátnej pokladnici, pričom do 18.6.2013 nezaplatil splatnú daň vo výške 59 016,55 Euro, aj napriek tomu že v deň splatnosti dňa 26.9.2011 mal na účte 106 038,78 Eur, na pokladni 213 935,30 Eur, teda celkove mal na zaplatenie splatnej dane k dispozícii sumu 319 935,30 Eur

lebo zanikla trestnosť činu

Odôvodnenie:
Proti obvinenému je vedené trestné stíhanie pre prečin nezaplatenie dane a poistného podľa § 278 ods.1, ods.2 Trestného zákona na tom skutkovom základe, že ako konateľ spoločnosti XXXXX, dňa 26.9.2011 doručil na XXXXX, daňové priznanie dane z pridanej hodnoty za mesiac august 2011, v ktorom uviedol vlastnú daňovú povinnosť vo výške 141 055,13 Eur, ktorú sumu mal do dňa 26.09.2011 zaplatiť na účet dane z pridanej hodnoty vedený v Štátnej pokladnici, pričom do 18.6.2013 nezaplatil splatnú daň vo výške 59 016,55 Euro, aj napriek tomu že v deň splatnosti dňa 26.9.2011 mal na účte 106 038,78 Eur, na pokladni 213 935,30 Eur, teda celkove mal na zaplatenie splatnej dane k dispozícii sumu 319 935,30 Eur. 

Dňa 6.8.2013 bola vypočutá pracovníčka Daňového úradu XXXXX pobočka XXXXX,  ktorá potvrdila, že vypracovala oznámenie o podozrení zo spáchania daňového trestného činu číslo XXXXX, ktorého konateľom je XXXXX, podal dňa 26.9.2011 daňové priznanie dane z pridanej hodnoty za zdaňovacie obdobie august 2011 na XXXXX. V tomto daňovom priznaní uvedený daňový subjekt uviedol vlastnú daňovú povinnosť 141 055,13 Eur. V zmysle zákona č 222/2004 Z.z. o dani z pridanej hodnoty v znení neskorších predpisov je táto vlastná daňová povinnosť splatná dňa 26.09.2011, pričom daňový subjekt v čase keď dala trestné oznámenie neuhradil sumu 78 924,25 Eur, čo bola dlžná suma na dani z pridanej hodnoty za zdaňovacie obdobie august 2011. Ďalej uviedla, že daňový subjekt tento svoj dlh na dani z pridanej hodnoty za zdaňovacie obdobie august 2011 uhradil na trikrát a to dňa 11.2.2013 uhradil sumu 19.907,70 Eur, dňa 4.7.2013 uhradil sumu 56 359,62 Eur a dňa 8.7.2013 uhradil sumu 2 656,93 Eur. Z uvedeného dôvodu daňový subjekt k dnešnému dňu nemá voči Daňovému úradu XXXXX pobočka XXXXX žiadne nedoplatky, teda celú dlžnú sumu zaplatil.  

V zmysle § 86 písm. e) Trestného zákona, trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 Trestného zákona alebo nezaplatenia dane a poistného podľa § 278 Trestného zákona, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 

Zánik trestnosti činu je dôvodom, pre ktorý prokurátor alebo súd trestné stíhanie proti obvinenému zastaví [§ 215 ods. 1 písm. g), § 244 ods. 1 písm. c) TP], alebo súd obžalovaného spod obžaloby oslobodí [§ 285 písm. e) TP]. Ak ešte trestné stíhanie nebolo začaté, prokurátor alebo policajt vec uznesením odloží (§ 197 ods. 1 písm. c) TP).

Vzhľadom k vyššie uvedenému je zrejmé, že konaním XXXXX, došlo k spáchaniu prečinu nezaplatenie dane a poistného podľa § 278 ods.1, ods.2 Trestného zákona, ale zaplatením dlžnej čiastky došlo k zániku trestnosti činu.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jaromír Prokeš
prokurátor